Diari Oficial de la Generalitat Valenciana


Sumari del DOGV 8854, del 10-07-2020 (2020/5219)

RESOLUCIÓ de 23 de juny de 2020, de la Vicepresidencia i Conselleria d'Igualtat i Polítiques Inclusives per la qual s'autoritza una modificació pressupostària de l'ejercici 2020 (16.20.003/20)
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5219


Data del document
:   23-06-2020

Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 23 de juny de 2020, de la Vicepresidencia i Conselleria d'Igualtat i Polítiques Inclusives per la qual s'autoritza una modificació pressupostària de l'ejercici 2020 (16.20.003/20) [2020/5219]  
La Direcció General de l'Institut Valencià de la Joventut ha plantejat la necessitat de modificar la dotació dels capítols VI i VII del seu pressupost de despeses. Concretament, augmentar-la en 1.487.576,49 euros. Aquest augment resulta possible per la incorporació dels crèdits no executats el 2019, destinats a finançar diversos projectes assignats a l'IVAJ a l'empara del Decret llei 1/2009, de 20 de febrer, del Consell, pel qual es constitueixen i doten tres plans especials de suport destinats a l'impuls dels sectors productius, l'ocupació i la inversió productiva en municipis, i s'aproven crèdits extraordinaris per a atendre el seu finançament.  
El Decret llei 3/2016, de 27 de maig, del Consell, regulava el procediment de liquidació del Pla de Suport a la Inversió Productiva en Municipis de la Comunitat Valenciana i fixava el 30 de juny de 2019 com a data de finalització de tots els projectes del Pla, si bé després de l'última modificació per l'article 63 de la Llei 9/2019, de 23 de desembre, de Mesures fiscals, de gestió administrativa i financera i d'organització de la Generalitat, la data en què les inversions hauran de quedar degudament acreditades i presentada, en la conselleria competent per raó de la matèria, la corresponent acta de recepció, s'amplia fins al 31 de desembre de 2021.  
D'acord amb l'article 45.1.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, els crèdits que, en finalitzar l'exercici anterior, no estiguen vinculats al compliment de les obligacions ja reconegudes i siguen finançats amb ingressos afectats a la realització d'actuacions determinades podran incorporar-se al pressupost. I podran finançar-se amb càrrec a romanent de tresoreria afectat, segons l'article 45.2.  
D'acord amb el que estableix l'article 26.1.b, en relació amb l'article 24.d i e, de la Llei 10/2019, de 27 de desembre, de Pressupostos de la Generalitat per a l'exercici 2020, que atorga la competència per a autoritzar aquestes modificacions de crèdit a la persona responsable de la conselleria a la qual està adscrit l'organisme, en aquest cas, Vicepresidència i Conselleria d'Igualtat i Polítiques Inclusives, resolc:  
Autoritzar la incorporació dels crèdits finalistes en el pressupost de l'Institut Valencià de la Joventut per a l'exercici 2020, i el seu finançament amb càrrec al romanent de tresoreria afectat, segons el detall següent:  
- Dotar en l'estat d'ingressos del pressupost de 2020, en l'aplicació 16.00692.IVAJ 87892 €Romanent de tresoreria per a incorporació de romanents?, un import d'1.487.576,49 euros.  
- Augment de la dotació del pressupost de despeses en l'aplicació 16.00572.IVAJ G6 ?Inversions reals- per un import d'1.082.831,76 euros i creació dels subprojectes d'inversió següents:  
  
Codi Nom Import (?)  
FN000002 Equipament sociocultural Espai Jove i sales multiusos. Canals 553.004,41  
FN000003 Alberg Juvenil. Elx 8.710,39  
FN000004 Noves instal·lacions Centre Municipal d'Animació Juvenil. Manises 856,12  
FN000005 Fase II centre polivalent per a joves. Utiel 6,91  
FN000006 Fase final Espai Jove. Vila-real 6.203,90  
FN000008 Habilitació Casa Cigroner com a alberg juvenil. Xàtiva 72.001,34  
FN000009 Centre cultural i d'oci. Crevillent 351.272,29  
FN000010 Centre juvenil La Foia. Elx 86.410,99  
FN000011 Infraestructures per a la joventut a Nules 4.365,41  
  
  
- Augment de la dotació del pressupost de despeses en l'aplicació 16.00116.IVAJ G7 ?Transferències de capital- per un import de 404.744,73 euros i creació de la línia de subvenció:  
  
Codi Línia: S0000078 Denominació: Execució Pla Inversió Productiva (PIP) CAP: 7  
Import: 404.744,73 € Beneficiaris previstos: Ajuntament de Xeraco  
Regulacio:  
Nominativa  
 Descripció i finalitat: Finançament dels projectes aprovats a l'empara del Decret llei 1/2009 del Consell, la competència del qual en la seua execució correspon als municipis  
  
  
  
València, 23 de juny de 2020.- La vicepresidenta i consellera d'Igualtat i Polítiques Inclusives i presidenta de l'Institut Valencià de la Joventut: Mónica Oltra Jarque.